CELEX: 62012TN0086
Language: et
Date: 2012-02-21 00:00:00
Title: Kohtuasi T-86/12: 21. veebruaril 2012 esitatud hagi — Robert Group versus Siseturu Ühtlustamise Amet — Hardford (Pierre Robert)

21.4.2012   
            
            
               ET
            
            
               Euroopa Liidu Teataja
            
            
               C 118/32
            
         21. veebruaril 2012 esitatud hagi — Robert Group versus Siseturu Ühtlustamise Amet — Hardford (Pierre Robert)
   (Kohtuasi T-86/12)
   2012/C 118/53
   Hagiavalduse keel: inglise
   
      Pooled
   
   
      Hageja: Pierre Robert Group AS (Oslo, Norra) (esindajad: advokaadid E. Ullberg ja M. Plogell)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Hardford AB (Limhamn, Rootsi)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 7. detsembri 2011. aasta otsus asjas R 2463/2010-1 ja sellest tulenevalt kohustada ühtlustamisametit hindama taotleja poolt varasema kaubamärgi olemasolu, kehtivuse ja ulatuse kohta esitatud tõendeid;
            
         
               —
            
            
               teise võimalusena muuta esimese apellatsioonikoja otsust ja teha asjas uus otsus ühendusse kaubamärgi nr 8541849 „Pierre Robert” registreerimisest keeldumise kohta;
            
         
               —
            
            
               mõista kulud, sh vastulausete osakonna ja esimese apellatsioonikoja menetlusega seotud kulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: Hardford AB
   
      Asjaomane ühenduse kaubamärk: sõnamärk „Pierre Robert” kaupadele ja teenustele klassides 3, 5 ja 44 — ühenduse kaubamärgitaotlus nr 8541849
   
      Vastulause aluseks oleva kaubamärgi või tähise omanik: Pierre Robert Group AS
   
      Vastulause aluseks olev kaubamärk või tähis: Rootsi kujutismärgi „Pierre Robert” registreering nr 166274 kaupadele klassides 3, 5 ja 25
   
      Vastulausete osakonna otsus: jätta vastulause tervikuna rahuldamata
   
      Apellatsioonikoja otsus: jätta kaebus rahuldamata
   
      Väited: komisjoni määruse nr 2868/95 eeskirja 50 lõike 1 ja nõukogu määruse nr 207/2009 artikli 76, artikli 8 ja artikli 8 lõike 2 punkti c rikkumine, kuna apellatsioonikoda: i) ei ole arvestanud oma õigusega uurida asjaolusid omal algatusel ega võtnud arvesse asjaolusid, mis ilmselt mõjutavad vastulause tulemust; ii) rikkus õigusnormi, kui ei arvestanud asjaoluga, et „Pierre Robert” on tuntud kaubamärk; iii) eksis, kui ei arvestanud vastulause lisas 1 esitatud tõendiga; ja iv) eksis, kui ei võtnud vastu enne vastulausete osakonna otsuse tegemist esitatud Rootsi patendiameti tunnistust.